Virallinen lehti nro C 082 , 17/03/1998 s. 0016



KIRJALLINEN KYSYMYS E-1810/97 komissiolle esittäjä(t): Ernesto Caccavale (UPE) (28. toukokuuta 1997) Aihe: AIDSiin liittyvät näkemyserot Pyydän komissiolta vastausta useisiin AIDSia koskeviin kysymyksiin, jotka on esitetty vastakkaisten tieteellisten näkemysten vaihtona, johon on osallistunut yli 700 asiantuntijaa 23 maasta, näiden joukkoon kuuluu muun muassa nykyhetken huomattavin retrovirologi, Peter Duesberg. Italiassa tunnettu seksologi Luigi De Marchi ja infektiosairauksien tutkija Fabio Franchi julkaisivat hiljattain laajan selvityksen (¨AIDS - Suuri petos¨, Edizioni SEAM, Rooma, 1997). Teoksessa tuodaan esiin perusteeton pelon herättäminen ja lukuisat AIDSia koskevat näkemyserot, joita esiintyy useimpien niin Italian kuin kansainvälistenkin terveydenhuoltoviranomaisten piirissä. Kyseessä ovat vastakkaiset näkemykset, joissa saatetaan kyseenalaiseksi laajat ja keskeiset näkökohdat AIDSista tiedottamisesta ja sen hoitamisesta: viruksen löytämisestä sairauden määrittelyyn, epidemiologisista ennusteista, testien hyödyttömyydestä, hoitojen vahingollisuudesta, sekä tutkimustyöstä ¨mahdottoman¨ rokotteen löytämiseksi. 1. Tunteeko komissio nämä julkaisut ja niissä esitetyt teoriat? 2. Jos näin on, aikooko komissio välittää Euroopan parlamentille ja muille elimille tiedon näiden asiakirjojen ja ilmi tuotujen seikkojen tärkeydestä? 3. Eikö komissio pidä aiheellisena sellaisen eri tieteenalojen välisen tutkimuskomitean nimittämistä, (johon kuuluisi myös muita jäseniä virologien ja infektiosairauksien erikoistuntijoiden lisäksi), jonka tehtävänä olisi selvittää tähän ¨2000-luvun rutoksi¨ kutsuttuun sairauteen liittyvät lukuisat näkemyserot? Komission jäsenen Pádraig Flynnin komission puolesta antama täydentävä vastaus (12. syyskuuta 1997) 1. Komissio tuntee arvoisan parlamentin jäsenen tarkoittamassa julkaisussa esitetyt väittämät. Komissio katsoo kuitenkin, etteivät Italian terveysviranomaiset ole tiedotuskampanjoissaan pyrkineet herättämään tarpeetonta pelkoa. 2. Komissio katsoo sitä vastoin, että aidsista on viime vuosina eri aloilla, kuten lääketieteessä, sosiologiassa, tutkimustoiminnassa, koulutuksessa ja kansanterveydessä, saatu enemmän tietoa kuin useimmista muista tartuntataudeista, niin kuin sitä käsittelevien kansainvälisten julkaisujen runsaus osoittaa. Sitä paitsi tutkijoiden keskuudessa ja tieteellisessä yhteisössä oli paljon enemmän näkemyseroja epidemian ensimmäisessä vaiheessa, jolloin aidsista tiedettiin vähemmän kuin nykyään. Näin ollen komissio ei aio antaa parlamentille ja muille toimielimille tiedoksi arvoisan parlamentin jäsenen tarkoittaman julkaisun sisältöä. 3. Komissio edistää sen sijaan biolääketieteen ja terveyden alan yhteisön tutkimusohjelmissa toteutettujen toimien sekä ihmisen immuunikatoviruksen (hiv) ja tiettyjen muiden tartuntatautien ehkäisemiseksi toteutettujen toimien koordinointia samoin kuin tutkimusten toteuttamista jäsenvaltioissa tehokkaimpien ennaltaehkäisymenetelmien määrittämiseksi ja tästä työstä saatavien tärkeimpien tulosten julkaisemiseksi. Erityisesti Euroopan parlamentin ja neuvoston 29. maaliskuuta 1996 hyväksymässä aidsin ja eräiden muiden tartuntatautien ehkäisemistä koskevassa yhteisön toimintaohjelmassa (päätös 647/96/EY) ((EYVL L 95, 16.4.1996. )) säädetään toimista tartuntatautien seuraamiseksi ja valvomiseksi, tartunnan torjumisesta, tiedotuksesta, kasvatuksesta ja koulutuksesta, hiv/aids-tartunnan saaneiden henkilöiden avustamisesta sekä syrjinnän torjumisesta.